Guinness-libro de rekordoj

La unuan eldonon verkis la ĝemeloj Ross kaj Norris McWhirter. Intertempe ĝi aperas ĉiujare en multaj lingvoj.

Dumtempe la Guinness-libro estis la plej ofte vendata kopirajto-protektita libro en la mondo, kaj tiel ĝi mem aperis en la libro. Nur la Biblio (kaj eble la Korano) estas pli grandkvante vendata.

Por aperi en la libro, oni devas plenumi diversajn kondiĉojn kaj anonci sin al la londona oficejo.

Ĉar ĉiujare estiĝas ĝis 2000 novaj rekordoj, eĉ ne ĉiu daŭre valida rekordo povas esti ĉiujare publikigata en la papera eldono (kiu havas nur ĉirkaŭ 290 paĝojn).

 Listigitaj rekordoj pri Esperanto 
La rekordlibro listigas Esperanton kiel solan lingvon, kiu ne havas neregulajn verbojnLaŭ Esperanto-Chicago: "The Guinness Book of World Records lists Esperanto as the only language in which there are no irregular verbs to learn."

Almenaŭ en la germanlingva eldono 1997 (aŭ 1998) de la rekordlibro troviĝas la esperantlingva poeto Jan Stanisław Skorupski kiel aŭtoro de plej multaj sonetoj (2928 poemoj ene de du jaroj kaj duono)Laŭ la angla vikipedia paĝo pri Skorupski "Zurich (CH) based polish writer Jan Stanislaw Skorupski is the author of the most sonnets: He wrote 2928 poems in the time of January 1st, 1995 till June 12th, 1997 in two languages, Polish and Esperanto respectively." (p. 145 de la germana rekordlibro).

Ankaŭ la esperantlingva muzikisto JoMo eniris la rekordlibron. En la eldono 2000 li registriĝis pri kantado en plej multaj lingvoj - li prezentis 22 kantojn en 22 lingvojPri JoMo en la franca vikipedio.

Papera eldono de la libro (ĉ. 2005/2010) mencias, ke Esperanto estas unu el la tri plej facilaj lingvoj de la mondoKune supozeble kun la ajmara kaj papiamento; laŭ informo de Ronaldo en la Yahoo-grupo Informado.

Esperanto enestas en pluraj rekordoj rilate al lingvoj. Ekzemple la kanto kantata en plej multe da lingvoj (fakte: 125 lingvoj) estas kantata ankaŭ en Esperanto.Kanto kantata en plej multaj lingvoj (Ankaŭ la stenografo kapabla stenografi en plej multaj lingvoj, prof. d-ro Neubauer, faras tion ankaŭ en Esperanto.)

 Registritaj personoj 
 Marilyn vos Savant

 Notoj kaj fontoj 

 Vidu ankaŭ 
 Rekordoj de mamuloj

 Eksteraj ligiloj 
 Guinness-libro de rekordoj. Oficiala multlingva paĝaro.


Kategorio:Libroj
Kategorio:Kulturo
Kategorio:Historio
!